वुहान(चीन): चीन ने शनिवार को कहा कि यदि भारत को बीजिंग की अरबों डॉलर की बेल्ट एंड रोड परियोजना से जुड़ने में दिक्कत है तो इसके लिए नई दिल्ली पर दबाव नहीं डाला जाएगा. भारत चीन की इस महत्वाकांक्षी परियोजना का विरोध करता है, जिसका मुख्य हिस्सा चीन पाकिस्तान आर्थिक गलियारा (सीपीईसी) विवादास्पद कश्मीर के उस हिस्से से गुजरता है, जिसपर इस्लामाबाद का कब्जा है और नई दिल्ली उसे अपना क्षेत्र बताता है. चीन के उप विदेश मंत्री कोंग सुआनयू ने कहा, 'मैं महसूस करता हूं कि इंटर-कनेक्टिविटी को समर्थन करने के मुद्दे पर चीन और भारत के बीच कोई बुनियादी मतभेद नहीं है.'